**Коми Республикаса**

**вöр-ва озырлун да гöгöртас видзан министерстволöн**

**ТШÖКТÖД**

**Коми Республика мутасын вöр-ва озырлун видзан юкöнын государственнöй контроль (государственнöй экологическöй контроль) олöмö пöртiгöн прöверкаяс нуöдöм кузя государственнöй мог збыльмöдан административнöй регламент вынсьöдöм йылысь**

«Государственнöй контроль (дöзьöр) да муниципальнöй контроль олöмö пöртiгöн юридическöй кывкутысьяслысь да ас вылö уджалысьяслысь правояс дорйöм йылысь» 2009 во декабр 26 лунся 294-ФЗ №-а Федеральнöй оланпас, «Государственнöй могъяс збыльмöдöм (государственнöй услугаяс сетöм) кузя административнöй регламентъяс лöсьöдан да вынсьöдан пöрадок йылысь» Коми Республикаса Правительстволöн 2009 во февраль 12 лунся 24 №-а шуöм олöмö пöртöм могысь

ТШÖКТА:

Вынсьöдны Коми Республика мутасын вöр-ва озырлун видзöм юкöнын государственнöй контроль (государственнöй экологическöй контроль) олöмö пöртiгöн прöверкаяс нуöдöм кузя государственнöй мог збыльмöдан административнöй регламент.

Министр М.В.Некипелова

Сыктывкар

2009 вося август 13 лун

360 №

Вынсьöдöма

Коми Республикаса вöр-ва озырлун да

гöгöртас видзан министерстволöн

2009 во август 13 лунся 360 №-а тшöктöдöн

(содтöд)

**Коми Республика мутасын вöр-ва озырлун видзан юкöнын государственнöй контроль (государственнöй экологическöй контроль) олöмö пöртiгöн прöверкаяс нуöдöм кузя государственнöй мог збыльмöдан АДМИНИСТРАТИВНÖЙ РЕГЛАМЕНТ**

**I. Панас**

1. Коми Республика мутасын вöр-ва озырлун видзан юкöнын государственнöй контроль (государственнöй экологическöй контроль) олöмö пöртiгöн прöверкаяс нуöдöм кузя государственнöй мог збыльмöдан административнöй регламентыс (водзö – Административнöй регламент) урчитö административнöй действиеяс (административнöй процедураяс) олöмö пöртан кадколаст да сьöрсьöн-бöрсьöн мунанног, Коми Республикаса вöр-ва озырлун да гöгöртас видзан министерстволöн (водзö – Коми Республикаса вöр-ва озырлун министерство) чина йöз костын, а сiдзжö торъя йöзкöд да юридическöй кывкутысьяскöд Коми Республикса вöр-ва озырлун министерстволысь öтувъя уджалан пöрадок, кор найö збыльмöдöны Коми Республика мутасын вöр-ва озырлун видзöм юкöнын государственнöй контроль (государственнöй экологическöй контроль) Коми Республика мутасын кöзяйствуйтысь да мукöд удж объект вылын налöн киын кутан эмбур форма вылö видзöдтöг, федеральнöй государственнöй экологическöй контроль улö веськалысь кöзяйствуйтысь да мукöд удж объект кындзи, (водзö – государственнöй контроль).

2. Государственнöй контроль олöмö пöртiгöн прöверкаяс нуöдöм кузя государственнöй могсö (водзö – государственнöй мог) збыльмöдöны Коми Республикаса вöр-ва озырлун министерство да сылöн мутас органъяс (Коми Республикаса вöр-ва озырлун министерстволöн гöгöртас видзан районъясса да каръясса комитетъяс).

Органъяс, кытчö шыöдчыны колö госдударственнöй мог збыльмöдöм могысь:

- прокуратура органъяс.

3. Государственнöй мог збыльмöдсьö со мый серти:

1) «Миянöс кытшалысь гöгöртас видзöм йылысь» 2002 во январ 10 лунся 7-ФЗ №-а Федеральнöй оланпас (Россия Федерацияса законодательство собрание, 2002, 2 №, 133 ст.; 2004, 35 №, 3607 ст.; 2005, 1 № (1 юкöн), 25 ст.; 19 №, 1752 ст.; 2006, 1 №, 10 ст.; 52 № (1 ю.), 5498 ст.; 2007, 7 №, 834 ст.; 27 №, 3213 ст.; 2008, 26 №, 3012 ст.; 29 № (1 ю.), 3418 ст.; 30 № (2 ю.), 3616 ст.; 2009, 1 №, 17 ст.; 11 №, 1261 ст.);

2) «Производство да потребление шыбласъяс йылысь» 1998 во июнь 24 лунся 89-ФЗ №-а Федеральнöй оланпас (Россия Федерацияса законодательство собрание, 1998, 26 №, 3009 ст.; 2001, 1 № (II юкöн), 21 ст., «Российская газета», 2001, 1 №; 2003, 2 №, 167 ст.; 2004, 35 №, 3607 ст.; 2005, 19 №, 1752 ст.; 2006, 1 №, 10 ст.; 52 № (1 ю.), 5498 ст.; 2007, 46 №, 5554 ст.; 2008, 30 № (2 ю.), 3616 ст.; 45 №, 5142 ст.; 2009, 1 №, 17 ст.);

3) «Атмосфернöй сынöдлысь сöстöмлун видзöм йылысь» 1999 во май 4 лунся 96-ФЗ №-а Федеральнöй оланпас (Россия Федерацияса законодательство собрание, 1999, 18 №, 2222 ст.; 2004, 35 №, 3607 ст.; 2005, 19 №, 1752 ст.; 2006, 1 №, 10 ст.; 2008, 30 № (2 ю.), 3616 ст.; 2009, 1 №, 17 ст.; 1 №, 21 ст.);

4) «Торйöн видзан вöр-ва мутасъяс йылысь» 1995 во март 14 лунся 33-ФЗ №-а Федеральнöй оланпас (Россия Федерацияса законодательство собрание, 1995, 12 №, 1024 ст.; 2002, 1 № (1 ю.), 2 ст.; 2005, 1 № (1 юкöн), 25 ст.; 19 №, 1752 ст.; 2006, 50 №, 5279 ст.; 2007, 13 №, 1464 ст.; 21 №, 2455 ст.; 2008, 29 № (1 ю.), 3418 ст.; 30 № (2 ю.), 3616 ст.; 49 №, 5742 ст.; 49 №, 5748 ст.; 2009, 1 №, 17 ст.);

5) «Экологическöй экспертиза йылысь» 1995 во ноябр 23 лунся 174-ФЗ №-а Федеральнöй оланпас (Россия Федерацияса законодательство собрание, 1995, 48 №, 4556 ст.; 1998, 16 №, 1800 ст.; 2004, 35 №, 3607 ст.; 52 № (1 юкöн), 5276 ст.; 2006, 1 №, 10 ст.; 50 №, 5279 ст.; 52 № (1 ю.), 5498 ст.; 2008, 20 №, 2260 ст.; 26 №, 3015 ст.; 30 № (2 ю.); 3616 ст.; 30 № (2 ю.); 3618 ст.; 45 №, 5148 ст.; 2009, 1 №, 17 ст.; 19 №, 2283 ст.);

6) «Государственнöй контроль (дöзьöр) да муниципальнöй контроль олöмö пöртiгöн юридическöй кывкутысьяслысь да ас вылö уджалысьяслысь правояс дорйöм йылысь» 2008 во декабр 26 лунся 294-ФЗ №-а Федеральнöй оланпас (Россия Федерацияса законодательство собрание, 2008, 52 № (1 ю.), 6249 ст.; 2009, 18 № (1ю.), 2140 ст.);

7) Россия Федерацияса административнöй право торкалöмъяс йылысь 2001 во декабр 30 лунся 195-ФЗ №-а кодекс (Россия Федерацияса законодательство собрание, 2002, 1 № (I ю.), 1 ст.; 18 №, 1721 ст.; 30 №, 3029 ст.; 44 №, 4295 ст.; 44 №, 4298 ст.; 2003, 1 №, 2 ст.; 27 № (I ю.), 2700 ст.; 27 № (II ю.), 2708 ст.; 27 № (II ю.), 2717 ст.; 46 № (I ю.), 4434 ст.; 46 № (I ю.), 4440 ст.; 50 №, 4847 ст.; 50 №, 4855 ст.; 52 № (I ю.), 5037 ст.; 2004, 19 № (I ю.),1838 ст.; 30 №, 3095 ст.; 31 №, 3229 ст.; 34 №, 3529 ст.; 34 №, 3533 ст.; 44 №, 4266 ст.; 2005, 1 № (I ю.), 9 ст.; 1 № (I ю.), 13 ст.; 1 № (I ю.), 37 ст.; 1 № (I ю.), 40 ст.; 1 № (I ю.), 45 ст.; 10 №, 762 ст.; 10 №, 763 ст.; 13 №, 1077 ст.; 13 №, 1079 ст.; 17 №, 1484 ст.; 19 №, 1752 ст.; 25 №, 2431 ст.; 27 №, 2719 ст.; 27 №, 2721 ст.; 30 № (I ю.), 3104 ст.; 30 № (II ю.), 3124 ст.; 30 № (II ю.), 3131 ст.; 40 №, 3986 ст.; 50 №, 5247 ст.; 52 № (I ю.), 5574 ст.; 52 № (I ю.), 5596 ст.; 2006, 1 №, 4 ст.; 1 №, 10 ст.; 2 №, 172 ст.; 2 №, 175 ст.; 6 №, 636 ст.; 10 №, 1067 ст.; 12 №, 1234 ст.; 17 № (I ю.), 1776 ст.; 18 №, 1907 ст.; 19 №, 2066 ст.; 23 №, 2380 ст.; 23 № 2385 ст.; 28 №, 2975 ст.; 30 №, 3287 ст.; 31 № (I ю.), 3420 ст.; 2006, 31 № (I ю.), 3432 ст.; 31 № (I ю.), 3433 ст.; 31 № (I ю.), 3438 ст.; 31 № (I ю.), 3452 ст.; 43 №, 4412 ст.; 45 №, 4633 ст.; 45 №, 4634 ст.; 45 №, 4641 ст.; 50 №, 5279 ст.; 50 №, 5281 ст.; 52 № (I ю.), 5498 ст.; 2007, 1 № (I ю.), 21 ст.; 1 № (I ю.), 25 ст.; 1 № (I ю.), 29 ст.; 1 № (I ю.), 33 ст.; 7 №, 840 ст.; 16 №, 1824 ст.; 17 №, 1930 ст.; 21 №, 2456 ст.; 30 №, 3755 ст.; 31 №, 4007 ст.; 31 №, 4015 ст.; 43 №, 5084 ст.; 49 №, 6034 ст.; 49 №, 6065 ст.; 50 №, 6246 ст.; 2008, 18 №, 1941 ст.; 20 №, 2259 ст.; 30 № (1 ю.), 3582 ст.; 30 № (1 ю.),3604 ст.; 49 №, 5738 ст.; 49 №, 5748 ст.; 52 № (1 ю.), 6236 ст.; 52 № (1 ю.), 6227 ст.; 2009, 1 №, 17 ст.; 7 №, 771 ст.; 23 №, 2759 ст.; 2776 ст.);

8) «Россия Федерацияса государственнöй гражданскöй служба йылысь» 2004 во июль 27 лунся 79-ФЗ №-а Федеральнöй оланпас (Россия Федерацияса законодательство собрание, 2004, 31 №, 3215 ст.; 2006, 6 №, 636 ст.; 2007, 10 №, 1151 ст.; 16 №, 1828 ст.; 49 №, 6070 ст.; 2008, 13 №, 1186 ст.; 2008, 30 №, 3616 ст.; 2008, 52 № (1 ю.), 6235 ст.);

9) «Россия Федерацияса гражданалысь шыöдчöмъяс видлалан пöрадок йылысь» 2006 во май 2 лунся 59-ФЗ №-а Федеральнöй оланпас (Россия Федерацияса законодательство собрание, 2006, 19 №, 2060 ст.);

10) «Коми Республикаын гöгöртас видзöм юкöнын йитöдъяс ладмöдöм йылысь» 2005 во май 14 лунся 42-РЗ №-а Коми Республикаса Оланпас (Коми Республикаса государственнöй власьт органъяслöн индöд-тшöктöмъяс, 2006, 1 №, 4183 ст.; 9 №, 4554 ст.; 2009, 16 №, 265 ст.);

11) «Коми Республикаын административнöй кывкутöм йылысь» 2003 во декабр 30 лунся 95-РЗ №-а Коми Республикаса Оланпас (Коми Республикаса государственнöй власьт органъяслöн индöд-тшöктöмъяс, 2004, 5 №, 3171 ст.; 2005, 3 №, 3771 ст.; 12 №, 4117 ст.; 2006, 2 №, 4218 ст.; 11 №, 4612 ст.; 12 №, 4636 ст.; 2007, 2 №, 4708 ст.; 6 №, 4848 ст.; 10 №, 5029 ст.; 11 №, 5145 ст.; 2008, 12 №, 728 ст.);

12) «Коми Республикаса государственнöй гражданскöй службалöн öткымын юалöм йылысь» 2005 во март 5 лунся 10-РЗ №-а Коми Республикаса Оланпас (Коми Республикаса государственнöй власьт органъяслöн индöд-тшöктöмъяс, 2005, 10 №, 4045 ст.; 2006, 2 №, 4206 ст.; 2007, 1 №, 4671 ст.; 2008, 5 №, 204 ст.; 11 №, 601 ст.; 2009, 12 №, 721 ст.; 7 №, 83 ст.; 16 №, 260 ст.);

13) «Гöгöртас видзöм юкöнын государственнöй контроль (государственнöй экологическöй контроль) збыльмöдöм йылысь» Россия Федерацияса Правительстволöн 2009 во январ 27 лунся 53 №-а шуöм (Россия Федерацияса законодательство собрание, 2009, 5 №, 625 ст.);

14) «Атмосфернöй сынöдлысь сöстöмлун видзöм бöрся государствосянь контроль йылысь положение вынсьöдöм йылысь» Россия Федерацияса Правительстволöн 2001 во январ 15 лунся 31 №-а шуöм (Россия Федерацияса законодательство собрание, 2001, 4 №, 293 ст.; 2007, 31 №, 4090 ст.; 2009, 5 №, 625 ст.);

15) «Федеральнöй государственнöй экологическöй контроль увса объект лыддьöг йылысь» Россия Федерацияса Правительстволöн 2009 во март 31 лунся 285 №-а шуöм (Россия Федерацияса законодательство собрание, 2009, 14 №, 1668 ст.);

16) «Коми Республикаса вöр-ва озырлун да гöгöртас видзан министерство йылысь» Коми Республикаса Юралысьлöн 2009 во август 12 лунся 92 №-а Индöд;

17) «Коми Республикаса вöр-ва озырлун да гöгöртас видзан министерстволöн чина йöз да сылöн мутас органъяс йылысь, кодъяс нуöдöны государственнöй контроль (государственнöй экологическöй контроль) миянöс кытшалысь гöгöртас видзан юкöнын» Коми Республикаса Правительстволöн 2006 во апрель 11 лунся 58 №-а шуöм (Республика, 2006);

18) «Коми Республикаса вöр-ва озырлун да гöгöртас видзан министерстволöн чина йöз лыддьöг йылысь, кодъяслöн эм право лöсьöдны административнöй право торкалöмъяс йылысь сёрнигижöдъяс» Коми Республикаса вöр-ва озырлун министерстволöн 2006 во май 24 лунся 143 №-а тшöктöд (Республика, 2006);

19) Административнöй регламент.

4. Государственнöй мог збыльмöдан помшуöмöн лоö гöгöртас видзан юкöнын законодательстволöн корöмъясö кутчысьöм, а сiдзжö экологическöй безопасносьтöн могмöдöм.

Государственнöй мог збыльмöдан бöръя помшуöмöн лоö прöверка серти акт лöсьöдöм, а аддзöм торкалöмъяс дырйи – аддзöм торкалöмъяс бырöдöм йылысь предписаниеяс сетöм.

5. Шыöдчысьясöс опишитöм:

шыöдчысьясöн лоöны торъя йöз да юридическöй кывкутысьяс, кодъяс шыöдчисны Коми Республикаса вöр-ва озырлун министерствоö чина мортöн гöгöртас видзан юкöнын законодательство торкöм йылысь либö государственнöй мог збыльмöдiгöн чина мортлöн вöчöмтор (вöчтöмтор) либö сыöн примитöм решение обжалуйтöм йылысь шыöдчöмöн.

**II. Государственнöй мог збыльмöдан пöрадок дорö корöмъяс**

6. Государственнöй мог збыльмöдан правилöяс йылысь юöртан пöрадок.

6.1. Государственнöй мог збыльмöдан правилöяс йылысь юöрсö Коми Республикаса вöр-ва озырлун министерство да сылöн мутас органъяс веськыда сетöны:

1) телефон пыр, вычислительнöй да электроннöй техникаöн вöдитчöмöн;

2) öтув вöдитчан информационно-телекоммуникационнöй сетьясын йöзöдöмöн, йöзöс юöртан средствоясын юöртöмöн (сы лыдын «Öтуввез» сетьын), юöртан материалъяс (брошюраяс, буклетъяс да с.в.) лэдзöмöн;

Коми Республикаса вöр-ва озырлун министерстволöн да сылöн мутас органъяслöн инпас, справкаяс (консультацияяс) вылö телефонъяс, уджалан график (режим) йылысь юöртсьö тайö Административнöй регламент дорö 1 №-а содтöдын.

6.2. «Öтуввез» сетьын (http://www.rkomi.ru) Коми Республикаса Правительстволöн официальнöй сайтын Коми Республикаса вöр-ва озырлун министерстволöн лист бокын гижöма:

1) Коми Республикаса вöр-ва озырлун министерстволöн да сылöн мутас органъяслöн инпас, справкаяс (консультацияяс) вылö телефон номеръяс, уджалан график (режим), медым босьтны консультация да юöр государственнöй мог збыльмöдан правилöяс йылысь;

2) государственнöй мог збыльмöдöм кузя удж ладмöдысь нормаяса нормативнöй правовöй актъясысь юкöнъяс;

3) Административнöй регламентлöн текст содтöдъясöн (тыр версия);

4) государственнöй мог збыльмöдöм вылö колана документъяс оформитан образецъяс да на дорö корöмъяс;

5) консультацияяс, сы лыдын торъя йöзлöн да юридическöй кывкутысьяслöн шыöдчöмъяс кузя решениеяс примитан да прöверкаяс нуöдан пöрадок йылысь, государственнöй мог збыльмöдысь чина йöзлысь решениеяс, вöчöмтор либö вöчтöмтор обжалуйтан пöрадок йылысь юöр босьтанног.

Государственнöй мог збыльмöдöм кузя юöр вежсьöм дырйи «Öтуввез» сетьын Коми Республикаса вöр-ва озырлун министерстволöн индöм лист бокын юöрсö пыр выльмöдöны.

6.3. Государственнöй мог збыльмöдан процедура кузя консультацияяс сетсьöны гижöмöн, телефон либö электроннöй пошта пыр.

6.4. Гижöмöн консультацияяс сетöм дырйи шыöдчöм вылö вочакывсö мöдöдöны пошта пыр шыöдчысьлöн инпас вылö гижöмöн шыöдчöмсö регистрируйтан лунсянь 30 лунысь оз сёрджык.

6.5. Телефон пыр консультацияяс сетöм дырйи Коми Республикаса вöр-ва озырлун министерстволöн да сылöн мутас органъяслöн чина йöз запрос серти сетöны татшöм юöр:

1) воан номер, мыйöн пасйöма Коми Республикаса вöр-ва озырлун министерстволöн делопроизводство системаын государственнöй контроль кузя шыöдчöмъяссö;

2) государственнöй контроль серти шыöдчöмъяс кузя примитöм решение;

3) государственнöй контроль кузя нормативнöй актъяс (нормативнöй правовöй акт ним, номер, примитан кадпас);

4) Коми Республикаса вöр-ва озырлун министерстволöн официальнöй сайтын государственнöй контроль кузя юöр да справочнöй материалъяс йöзöдан места.

Мукöд юалöмсö видлалöны Коми Республикаса вöр-ва озырлун министерствоын гижöмöн шыöдчöм вылö подуласьöмöн.

6.6. Электроннöй пошта пыр консультацияяс сетöм дырйи шыöдчöм вылö вочакывсö сетöны шыöдчысьлöн инпас серти шыöдчöм воан лунсянь 10 лунысь оз сёрджык.

7. Государственнöй мог збыльмöдöм, торъя административнöй процедура нуöм, документъяс, кутшöмъяс лоöны государственнöй мог збыльмöдан помшуöмöн, сетöм кузя кадколастсö индöма Административнöй регламентлöн III юкöдын.

8. Государственнöй мог збыльмöдны кутшöмкö кад кежлö дугöдöмын либö öткажитöмын подув лыддьöг.

8.1. Государственнöй мог збыльмöдны кутшöмкö кад кежлö дугöдöм вылö подувсö Россия Федерацияса законодательствоöн абу артыштöма.

8.2. Государственнöй мог збыльмöдöмын вермасны öткажитны, кор законодательствоöн артыштöм подулыс прöверка нуöдöм вылö абу.

9. Государственнöй мог збыльмöдан местаяслы колö лöсявны татшöм корöмъяслы:

9.1. Государственнöй мог збыльмöдöм вылö индöм жыръясö да зданиеö пыранiнъясö öшöдöны табличкаяс Коми Республикаса вöр-ва озырлун министерстволысь да лöсялана мутас органъяслысь тыр ним индöмöн.

9.2. Государственнöй мог збыльмöдöм вылö индöм жыръясын (либö зданиелöн холлын) öшöдöны стендъяс, кöнi гижöма воысьяслы государственнöй мог збыльмöдöм кузя колана юöр.

9.3. Кабинетъяс (жыръяс) могмöдöма виччысян местаясöн, кöнi пуктöма улöсъяс.

9.4. Здание дорын лöсьöдны местаяс автотранспорт средствояс сувтöдöм вылö.

9.5. Зданиелöн коридорын стендъяс вылын схемаяс, кöнi индöма пöжар кусöдан средствояслысь места да волысьясöс эвакуируйтан туйяс.

9.6. Зданиеын став кабинетсö (жырсö) пасйöма юöртана табличкаöн кабинетлысь номерсö да нимсö индöмöн.

9.7. Государственнöй мог збыльмöдöм вылö жыр могмöдсьö колана мебельöн, оборудованиеöн, вычислительнöй да электроннöй техникаöн, связь средствоясöн, канцелярскöй кöлуйöн, юöртан да методическöй материалъясöн, нагляднöй юöрöн, газет-журналöн.

9.8. Зданиеын индöма öтув вöдитчан (асмогасян) да волысьяслысь вылыс кöлуй видзан местаяс.

9.9. Государственнöй мог збыльмöдöм серти юалöмъяс кузя примитöны Коми Республикаса вöр-ва озырлун министерстволöн да сылöн мутас органъяслöн чина йöз.

9.10. Государственнöй мог збыльмöдсьö дон босьттöг.

**III. Административнöй процедураяс.**

10. Государственнöй мог збыльмöдiгöн пöртсьöны олöмö татшöм административнöй процедураяс:

1) дасьтöны да вынсьöдöны государственнöй контроль олöмö пöртöм кузя юридическöй кывкутысьяслысь да ас вылö уджалысьяслысь планöвöй прöверкаяс нуöдан быдвося план (водзö – прöверкаяс нуöдан быдвося план);

2) нуöдöны (планöвöй, непланöвöй) прöверкаяс да оформитöны налысь кывкöртöдъяс;

3) примитöны мераяс гöгöртас видзан юкöнын законодательство серти прöверкаяс нуöдöм дырйи аддзöм торкалöмъяс серти (водзö – аддзöм торкалöмъяс кузя мераяс примитöм).

Государственнöй мог збыльмöдан блок-схемасö вайöдöма тайö Регламент дорö 2 №-а содтöдын.

11. Юридическöй фактöн, мый лоö прöверкаяс нуöдан быдвося план дасьтыны да вынсьöдны заводитöм вылö подулöн, лоö прöверкаяс нуöдан кад индöм.

12. Прöверкаяс нуöдан быдвося план дасьтöм вöсна кывкутöны Коми Республикаса вöр-ва озырлун министерстволöн да сылöн мутас органъяслöн чина йöз, кодъяс кывкутöны прöверкаяс котыртöм да нуöдöм вöсна. Коми Республикаса вöр-ва озырлун министерстволöн да сылöн мутас органъяслöн чина йöзлысь правояссö да кывкутöмъяссö урчитö налöн чина регламент, мый вынсьöдö колана ногöн Коми Республикаса вöр-ва озырлун да гöгöртас видзан министр.

13. Прöверкаяс нуöдан быдвося план лöсьöдсьö Коми Республикаса вöр-ва озырлун министерстволöн вöр-ва озырлунöн вöдитчöм да гöгöртас видзöм бöрся государствосянь видзöдан департамент Коми Республикаса вöр-ва озырлун министерстволöн мутас органъяслöн вöзйöмъяс вылö подуласьöмöн «Государственнöй контроль (дöзьöр) да муниципальнöй контроль збыльмöдiгöн юридическöй кывкутысьяслысь да ас вылö уджалысьяслысь правояс дорйöм йылысь» Федеральнöй оланпаслöн корöмъяс серти.

13.1. Прöверкаяс нуöдан быдвося планö прöверкаяс пыртöны «Государственнöй контроль (дöзьöр) да муниципальнöй контроль збыльмöдiгöн юридическöй кывкутысьяслысь да ас вылö уджалысьяслысь правояс дорйöм йылысь» Федеральнöй оланпаслöн 9 статьяса 8 юкöнын индöм подув серти.

13.2. Прöверкаяс нуöдан быдвося планын индöны татшöм юöр:

1) юридическöй кывкутысьяслöн ним, ас вылö уджалысьяслöн ов, ним, вич, кодъяслысь уджсö колö план серти прöверитны;

2) быд планöвöй прöверка нуöдан мог да подув;

3) быд планöвöй прöверка нуöдан кадпас да кадколаст;

4) торъя планöвöй прöверка нуöдысь Коми Республикаса вöр-ва озырлун министерстволöн мутас орган ним.

Прöверкаяс нуöдан быдвося план бала планöвöй прöверкаяс нуöдан воводзвывса ноябр 1 лунöдз сетсьö колана ногöн прокуратура органъясö.

Прöверкаяс нуöдан быдвося плансö вынсьöдö Коми Республикаса вöр-ва озырлун да гöгöртас видзан министр да сiйöс йöзöдöны «Öтуввез» сетьын (http://www.rkomi.ru) Коми Республикаса Правительстволöн официальнöй сайтын Коми Республикаса вöр-ва озырлун министерстволöн лист бокын.

14. Прöверкаяс нуöдан быдвося план дасьтöм да вынсьöдöм кузя административнöй процедура збыльмöдöмлöн помшуöмöн лоö прöверкаяс нуöдан быдвося план лöсьöдöм, прокуратура органъясö мöдöдöм да Коми Республикаса вöр-ва озырлун да гöгöртас видзан министрöн вынсьöдöм.

15. Непланöвöй прöверкаяс нуöдсьöны Коми Республикаса вöр-ва озырлун да гöгöртас видзан министрлöн тшöктöд вылö подуласьöмöн со мый вылö видзöдöмöн:

1) Коми Республикаса вöр-ва озырлун министерствоö государственнöй власьт органъяссянь, меставывса асвеськöдлан органъяссянь, юридическöй кывкутысьяссянь да гражданасянь юöр воöм, мый вынсьöдöма документъясöн да мукöд эскöданторйöн, кöнi тöдчö гöгöртас видзан юкöнын законодательство торкалöм;

2) гöгöртас видзан юкöнын законодательство торкалöм бырöдöм йылысь водзын сетлöм предписание юридическöй кывкутысьöн, ас вылö уджалысьöн збыльмöдан кад кольöм.

Непланöвöй прöверка нуöдны дасьтöны «Государственнöй контроль (дöзьöр) да муниципальнöй контроль збыльмöдiгöн юридическöй кывкутысьяслысь да ас вылö уджалысьяслысь правояс дорйöм йылысь» Федеральнöй оланпаслöн 10 статья серти.

16. Юридическöй фактöн, мый лоö прöверкаяс нуöдны заводитчöм вылö подулöн, - лоö найöс нуöдан быдвося план серти да Коми Республикаса вöр-ва озырлун министерстволöн тшöктöдъяс серти индöм кадколаст.

17. Коми Республикаса вöр-ва озырлун министерстволысь чина йöз лыддьöгсö, кодъясöс индöма нуöдны государственнöй контроль да кодъяс лоöны вöр-ва видзан юкöнын Коми Республикаса государственнöй инспекторъясöн, вынсьöдöма «Коми Республикаса вöр-ва озырлун да гöгöртас видзан министерствоысь чина йöзлöн да сылöн мутас органъяслöн лыддьöг йылысь, кодъяс нуöдöны государственнöй контроль (государственнöй экологическöй контроль) миянöс кытшалысь гöгöртас видзан юкöнын» Коми Республикаса Правительстволöн 2006 во апрель 11 лунся 58 №-а шуöмöн (водзö – Коми Республикаса вöр-ва озырлун министерстволöн чина йöз).

18. Прöверкаяс нуöдан административнöй процедураö пырöны татшöм административнöй действиеяс:

1) прöверка нуöдöм йылысь юридическöй кывкутысьяслöн да ас вылö уджалысьяслöн уведомление;

2) прöверка нуöдöм да сы серти кывкöртöдъяс оформитöм.

18.1. Юридическöй кывкутысь да ас вылö уджалысь серти прöверкаяс нуöдöм йылысь уведомление лöсьöдсьö «Государственнöй контроль (дöзьöр) да муниципальнöй контроль збыльмöдiгöн юридическöй кывкутысьяслы либö ас вылö уджалысьяслы правояс дорйöм йылысь» Федеральнöй оланпаслöн 9 статьяса 12 юкöнöн да 10 статьяса 16 юкöнöн урчитöм кадколастö.

Сэтшöм случай дырйи, кор юридическöй кывкутысьлöн, ас вылö уджалысьлöн удж дырйи вöчöма либö вöчсьö лёктор гражданалöн олöмлы, дзоньвидзалунлы, лёктор звер-пöткалы, быдмöгъяслы, миянöс кытшалысь гöгöртаслы, государстволöн безопасносьтлы, а сiдзжö лоис либö вермас лоны природнöй да техногеннöй сяма виччысьтöм лоöмтор, сэки юридическöй кывкутысьяслы, ас вылö уджалысьяслы непланöвöй прöверка нуöдны заводитöм йылысь водзвыв юöртны оз ков.

18.2. Прöверкаяс нуöдöны чина йöз, кодъясöс индöма Коми Республикаса вöр-ва озырлун министерстволöн прöверкаяс нуöдöм йылысь тшöктöдын.

Юридическöй кывкутысьяс да ас вылö уджалысьяс серти прöверкаяс нуöдöны документъяс серти да ветлöмöн.

Юридическöй кывкутысьяс, ас вылö уджалысьяс серти прöверкаяс нуöдöм дырйи Коми Республикаса вöр-ва озырлун министерстволöн прöверка нуöдöм йылысь тшöктöдлысь печатьöн эскöдöм копиясö сетö роспись улö Коми Республикаса вöр-ва озырлун министерстволöн прöверка нуöдысь чина морт юрнуöдысьлы, мукöд чина мортлы либö юридическöй кывкутысьöс уполномоченнöй петкöдлысьлы тшöтш служебнöй эскöданпас петкöдлöмöн. Йöзлöн корöм серти, кодъясöс колö прöверитны, Коми Республикаса вöр-ва озырлун министерстволöн чина йöзлы, кодъяс нуöдöны прöверка, колö быть сетны Коми Республикаса вöр-ва озырлун министерство да сылöн мутас органъяс йылысь юöр ассьыныс уджмогъяссö эскöдöм могысь.

Юридическöй кывкутысьяс да ас вылö уджалысьяс серти прöверкаяс нуöдсьöны прöверкаяс нуöдан быдвося планын да прöверкаяс нуöдöм йылысь Коми Республикаса вöр-ва озырлун министерстволöн тшöктöдъясын индöм кадколастö «Государственнöй контроль (дöзьöр) да муниципальнöй контроль олöмö пöртiгöн юридическöй кывкутысьяслысь да ас вылö уджалысьяслысь правояс дорйöм йылысь» Федеральнöй оланпасöн урчитöм пöрадок серти.

18.3. Прöверка нуöдысь Коми Республикаса вöр-ва озырлун министерстволöн чина мортöн прöверкалöн помшуöмъяс кузя лöсьöдсьö прöверка нуöдан акт, кöнi гижöны öтувъя кывкöртöд, кыдзи кутчысьö (либö оз кутчысь) прöверяйтан юридическöй кывкутысь либö ас вылö уджалысь корöмъясö, мый гижöма федеральнöй оланпасын, Россия Федерацияса мукöд нормативнöй правовöй актын ва йылысь законодательство юкöнын, сы лыдын сэтчö гижöны:

1) прöверитiгöн аддзöм торкалöмъяс йылысь юöр;

2) торкалöмъяс бырöдöм кузя, а сiдзжö торкалöмъясысь видзчысьöмын мераяс примитöм кузя вöзйöмъяс.

Прöверитан акт дорö пуктöны прöдукция образецъяс бöрйöм кузя, гöгöртас видзан объектъяс да производственнöй гöгöртасса объектъяс туялан пробаяс кузя сёрнигижöдъяс, нуöдöм туялöмъяс, испытаниеяс да экспертизаяс серти сёрнигижöдъяс либö помшуöмъяс, юридическöй кывкутысьлысь, ас вылö уджалысьлысь гöгöрвоöдöмъяс, кодъяслы тшöктöма кывкутны быть корöмъяс либö муниципальнöй правовöй актъясöн урчитöм торкалöмысь, аддзöм торкалöмъяс бырöдöм йылысь предписаниеяс да прöверка серти помшуöмъяскöд йитчöм мукöд документ либö налöн копияяс.

Прöверитан акт оформитсьö веськыда сiйöс помалöм бöрын кык экземплярын, öтиыс на пиысь содтöдъяслöн копияясöн сетсьö юрнуöдысьлы, мукöд чина мортлы либö юридическöй кывкутысьöс уполномочитöм петкöдлысьлы, ас вылö уджалысьлы, сiйöс уполномочитöм петкöдлысьлы прöверитан актöн тöдмасьöм йылысь либö тöдмасьöмын öткажитöм йылысь расписка улö.

Сэтшöм случай дырйи, кор прöверитан акт лöсьöдöм вылö колö босьтны нуöдöм туялöмъяс, испытаниеяс, торъя расследованиеяс, экспертизаяс нуöдöм кузя помшуöмъяс, сэки прöверитан акт лöсьöдсьö контроль нуöдöм кузя мероприятие помасьöм бöрын куим уджалан лунысь оз дырджык да сетсьö юрнуöдысьлы, мöд чина мортлы либö юридическöй кывкутысьöс уполномочитöм петкöдлысьлы, ас вылö уджалысьлы, сiйöс уполномочитöм петкöдлысьлы расписка улö либö мöдöдсьö заказнöй пошта пыр мöдöдöм йылысь уведомлениеöн, мый пуктыссьö прöверитан акт дорö, мый видзöны Коми Республикаса вöр-ва озырлун министерстволöн тэчаса юкöдувлöн делöын.

Сэтшöм случай дырйи, кор юрнуöдысь, мöд чина морт либö юридическöй кывкутысьöс уполномочитöм петкöдлысь, ас вылö уджалысь, сiйöс уполномоченнöй петкöдлысь абу, а сiдзжö кор прöверяйтан морт öткажитчö сетны прöверитан актöн тöдмасьöм йылысь либö тöдмасьöмын öткажитчöм йылысь расписка, сэки прöверитан актсö мöдöдöны заказнöй пошта пыр мöдöдöм йылысь уведомлениеöн, кодöс видзöны Коми Республикаса вöр-ва озырлун министерстволöн тэчаса юкöдувлöн делöын.

Сэтшöм случай дырйи, кор непланöвöй выезднöй прöверка нуöдöм вылö колö сiйöс нуöдöм вылö прокуратура органлöн сöгласуйтöм, сэки прöверка нуöдан актлöн копияыс мöдöдсьö прокуратура органö, кодi примитö прöверка нуöдны сöгласуйтöм йылысь решение, прöверитан акт лöсьöдан лунсянь вит уджалан лунöн.

Государственнöй, коммерческöй, сужебнöй гуся юöр, мукöд гуся юöр прöверитöм серти помшуöмсö оформитöны Россия Федерацияса законодательствоöн артыштöм корöмъясö кутчысьöмöн.

19. Прöверкаяс нуöдан административнöй процедура збыльмöдöм серти помшуöмöн лоö прöверитан акт оформитöм да сiйöс юрнуöдысьлы, мöд чина мортлы либö юридическöй кывкутысьöс уполномочитöм петкöдлысьлы, ас вылö уджалысьлы, сiйöс уполномочитöм петкöдлысьлы сетöмöн, код серти нуöдсис прöверка.

20. Юридическöй фактöн, мый лоö аддзöм торкалöмъяс кузя мераяс примитöм вылö подулöн, лоö гöгöртас видзан юкöнын законодательстволöн корöмъясö кутчысьöм серти тайö прöверка дырйи аддзöм торкалöм, мый фиксируйтöма прöверка нуöдан актын.

21. Аддзöм торкалöмъяс кузя мераяс примитöм вöсна кывкутö Коми Республикаса вöр-ва озырлун министерстволöн чина морт, кодi нуöдiс прöверка, а сiдзжö Коми Республикаса вöр-ва озырлун министерстволöн да сылöн мутас органъяслöн чина йöз асланыс уджмогъяс серти.

22. Сэтшöм случай дырйи, кор прöверка нуöдöм дырйи гöгöртас видзан юкöнын законодательстволöн корöмъяс серти аддзöма торкалöмъяс, сэки Коми Республикаса вöр-ва озырлун министерстволöн чина йöз примитöны гöгöртас видзан юкöнын законодательствоö кутчысьöм вылö веськöдöм татшöм мераяс:

1) сетöны гöгöртас видзан юкöнын законодательство торкалöмъяс, мый аддзöма прöверка нуöдöм дырйи, бырöдöм йылысь збыльмöдны колана предписаниеяс да видзöдöны колана ногöн индöм предписаниеяс збыльмöдöм бöрся;

2) панöны да видлалöны колана ногöн административнöй право торкалöмъяс йылысь делöяс;

3) пöртöны олöмö федеральнöй оланпасöн артыштöм мукöд право.

22.1. Гöгöртас видзан юкöнын законодательстволöн быть корöмъяс торкалöмъяс бырöдöм йылысь предписаниеяс оформитсьöны Коми Республикаса вöр-ва озырлун министерствоысь чина мортöн, кодi нуöдiс прöверка, прöверка помасьöм бöрын кык экземплярын, öтиыс на пиысь прöверитан актöн öтлаын сетсьö юридическöй кывкутысьöс оланпас серти петкöдлысьлы, ас вылö уджалысьлы, либö найöс уполномочитöм петкöдлысьяслы, код серти нуöдсис прöверка, тöдмасьöм могысь расписка улö.

Кор абу юридическöй кывкутысьöс оланпас серти петкöдлысь, ас вылö уджалысь, либö найöс уполномочитöм петкöдлысь, сэки предписаниесö мöдöдöны заказнöй пошта пыр мöдöдöм йылысь уведомлениеöн.

22.2. Прöверка помасьöм бöрын та йылысь пасйöны юридическöй кывкутысь, ас вылö уджалысь серти прöверкаяс нуöдан учёт журналын.

23. Гöгöртас видзан юкöнын законодательство торкалан фактъяс серти мераяс примитöм кузя административнöй процедура збыльмöдöмöн лоö торкалöмъяс бырöдöм йылысь юридическöй кывкутысьöс оланпас серти петкöдлысьлы, ас вылö уджалысьлы (либö найöс уполномочитöм петкöдлысьлы) предписание сетöм да административнöй право торкалöмъяс йылысь делöяс кузя процедураяс заводитöм, а сiдзжö гöгöртас видзан юкöнын законодательстволöн быть корöмъяс серти торкалöмъяс вöчысь йöзлы мукöд мера збыльмöдöм.

**IV. Государственнöй мог збыльмöдöм бöрся видзöдан форма да пöрадок**

24. Государственнöй мог збыльмöдöм кузя административнöй процедураясöн урчитöм действиеяслöн öта-мöд бöрся мунанног бöрся да решениеяс примитöм бöрся быдлунъя контроль нуöдöны Коми Республикаса вöр-ва озырлун да гöгöртас видзан министр, сiйöс вежысь, кодi курируйтö государственнöй мог збыльмöдöм, Коми Республикаса вöр-ва озырлун министерстволöн вöр-ва видзöм да гöгöртас видзöм бöрся государствосянь видзöдан департаментса начальник.

Быдлунъя контроль нуöдан тшöкыдлунсö урчитö Коми Республикаса вöр-ва озырлун да гöгöртас видзан министр.

25. Государственнöй мог збыльмöдан тырлун да качество бöрся контрольö пырö прöверкаяс нуöдöм, шыöдчысьяслысь правояс торкалöм аддзöм да бырöдöм, решениеяс видлалöм, примитöм да шыöдчысьяслы вочакывъяс дасьтöм шыöдчöмъяс вылö, кöнi гижöма Коми Республикаса вöр-ва озырлун министерствоса чина йöзлöн решениеяс, вöчöмтор (вöчтöмтор) вылö норасьöмъяс.

Нуöдöм прöверкаяс серти, кор аддзöны шыöдчысьяслысь правояс торкалöм, кыскöны мыжаясöс кывкутöмö Россия Федерацияса законодательство серти.

26. Государственнöй мог збыльмöдан тырвыйöлунсö да качествосö прöверитöны Коми Республикаса вöр-ва озырлун министерстволöн тшöктöдъяс вылö подуласьöмöн.

Прöверка нуöдiгöн вермасны видлавны государственнöй мог збыльмöдöмкöд йитчöм став юалöмсö либö торъя юалöмъяс.

**V. Чина мортлöн вöчöмтор (вöчтöмтор), а сiдзжö государственнöй мог збыльмöдiгöн сыöн примитöм решение обжалуйтан пöрадок**

27. Государственнöй мог збыльмöдiгöн вöчöм (примитöм) Коми Республикаса вöр-ва озырлун министерстволöн чина йöзлысь вöчöмтор (вöчтöмтор) да решениеяс обжалуйтсьöны административнöй пöрадок серти да ёрд пыр Россия Федерацияса законодательство серти.

28. Государственнöй мог збыльмöдiгöн прöверкаяс нуöдöмын кывкутысь Коми Республикаса вöр-ва озырлун министерстволöн чина йöзлысь вöчöмторсö (вöчтöмторсö), а сiдзжö примитöм решениеяссö позьö обжалуйтны Коми Республикаса вöр-ва озырлун да гöгöртас видзан министрлы, сiйöс вежысьлы, кодi курируйтö государственнöй мог збыльмöдöм, Коми Республикаса вöр-ва озырлун министерстволöн вöр-ва озырлунöн вöдитчöм да миянöс кытшалысь гöгöртас видзöм бöрся государствосянь видзöдан департаментса начальниклы.

28.1. Коми Республикаса вöр-ва озырлун да гöгöртас видзан министр, сiйöс вежысь, кодi курируйтö государственнöй мог збыльмöдöм, Коми Республикаса вöр-ва озырлун министерстволöн вöр-ва озырлунöн вöдитчöм да миянöс кытшалысь гöгöртас видзöм бöрся государствосянь видзöдан департаментса начальник:

1) видлалöны шыöдчöмсö объективнöя, быд боксянь да ас кадö, колана дырйи – öтлаын шыöдчыськöд, кодi мöдöдiс норасьöмсö (шыöдчöмсö), либö оланпас серти сiйöс петкöдлыськöд «Россия Федерацияса гражданалысь шыöдчöмъяс видлалан пöрадок йылысь» Федеральнöй оланпаслöн положениеяс серти;

2) колана ногöн корöны норасьöм (шыöдчöм) видлалöм вылö колана документъяс да материалъяс;

3) норасьöм (шыöдчöм) видлалöм кузя кывкöртöдъяс серти примитöны мераяс, медым ладмöдны либö дорйыны торкöм право, вöля да оланпас серти интересъяс.

28.2. Норасьöм (шыöдчöм) вылö вочакывсö кырымалö Коми Республикаса вöр-ва озырлун да гöгöртас видзан министр, а сiйö кö абу – сiйöс вежысь, кодi курируйтö государственнöй мог збыльмöдöм.

Норасьöм (шыöдчöм) вылö вочакывсö мöдöдöны пошта инпас серти, мый индöма шыöдчöмын.

Гижöмöн норасьöмсö (шыöдчöмсö) видлалöны сiйöс регистрируйтан лунсянь 30 лунöн.

Гежöд случай дырйи Коми Республикаса вöр-ва озырлун да гöгöртас видзан министрлöн эм право нюжöдны норасьöм (шыöдчöм) видлалан кадсö 30 лунысь оз дырджык вылö, та йылысь сiйöс видлалан кадсö нюжöдöм йылысь юöртöны шыöдчысьлы, кодi ыстiс норасьöмсö.

Сэтшöм случай дырйи, кор гижöмöн норасьöмын (шыöдчöмын) абу индöма норасьöм (шыöдчöм) ыстысь шыöдчысьлысь овсö да/либö пошта инпассö, мый серти колö мöдöдны вочакыв, сэки норасьöм вылö вочакывсö оз сетны.

Кор воö сэтшöм норасьöм (шыöдчöм), кöнi эмöсь ёрччана либö увтыртана кывъяс, государственнöй органлöн эмбурлы грöзитöм, Коми Республикаса вöр-ва озырлун министерствоса чина мортлöн, а сiдзжö сылöн семьяö пырысьяслöн эмбурлы, олöмлы, дзоньвидзалунлы, сэки Коми Республикаса вöр-ва озырлун да гöгöртас видзан министрлöн, а кор сiйö абу – сiйöс вежысьлöн эм право кольны норасьöмсö сэнi юалöмъяс серти вочавидзтöг да юöртны норасьöм (шыöдчöм) ыстысь шыöдчысьлы лёк вöчöм могысь правоöн вöдитчыны позьтöмлун йылысь.

Сэтшöм случай дырйи, кор норасьöмсö (шыöдчöмсö) он вермы лыддьыны, сэки норасьöм (шыöдчöм) вылö вочакывсö оз мöдöдны, мый йылысь юöртöны норасьöм (шыöдчöм) ыстысь шыöдчысьлы, сылысь овсö да пошта инпассö позьö кö лыддьыны.

Кор норасьöмын (шыöдчöмын) эм юалöм, мый вылö унаысь нин вöлi сетлöма гижöмöн вочакыв водзынджык мöдöдлöм норасьöмъяскöд йитöдын, да та дырйи норасьöмын оз вайöдсьыны выль помкаяс да лоöмторъяс, сэки Коми Республикаса вöр-ва озырлун да гöгöртас видзан министрлöн либö сылöн тшöктöм серти сiйöс вежысьлöн, кодi курируйтö государственнöй мог збыльмöдöм, эм право примитны öчереднöй норасьöмлöн подувтöмлун йылысь да тайö юалöм кузя шыöдчыськöд письмöасьöм дугöдöм йылысь решение сэтшöм условие дырйи, кор индöм норасьöмсö (шыöдчöмсö) да водзынджык мöдöдлöм норасьöмсö сетлöма сiйö жö государственннöй органö. Тайö решение йывсьыс юöртöны норасьöмсö мöдöдысь шыöдчысьлы.

28.3. Сэтшöм случай дырйи, кор нуöдöм прöверкаяслöн кывкöртöдъяс серти лоö аддзöма шыöдчысьяслысь правосö торкöм, сэки мыжаясöс тшöктöны кывкутны Россия Федерацияса законодательство серти, примитöм мераяс йылысь юöртöны мортлы, кодлысь правосö да (либö) оланпас серти интересъяссö торкöма.

28.4. Прöверкалысь помшуöмъяссö, мый лыддьöма шыöдчöм вылö подуласьöмöн Россия Федерацияса законодательство торкалöмöн, киритöны Коми Республикаса вöр-ва озырлун да гöгöртас видзан министрлöн либö сiйöс вежысьлöн, кодi курируйтö государственнöй мог збыльмöдöм, либö Коми Республикаса вöр-ва озырлун министерстволöн вöр-ваöн вöдитчöм да гöгöртас видзöм бöрся государственнöй контроль кузя департаментса начальниклöн решениеöн.

29. Ёрд пöрадок серти прöверкаяс нуöдöм вöсна кывкутысь Коми Республикаса вöр-ва озырлун министерстволöн чина йöзлöн вöчöмторсö (вöчтöмторсö), а сiдзжö государственнöй мог збыльмöдiгöн наöн примитöм решениеяс вермасны обжалуйтны ёрдын налöн уджмогъяс серти куим тöлысьöн сiйö лунсянь, кор интересуйтчысь морт тöдмалiс сылысь правояссö да интересъяссö торкалöм йылысь.

30. Ёрдö сетöм норасьöмъяс сетан, видлалан да разрешитан пöрадоксö урчитöма Россия Федерацияса гражданскöй процессуальнöй кодекслöн 25 юрпасöн да Россия Федерацияса арбитражнöй процессуальнöй кодекслöн 24 юрпасöн.

|  |  |
| --- | --- |
|  | Коми Республика мутасын вöр-ва озырлун видзан юкöнын государственнöй контроль (государственнöй экологическöй контроль) олöмö пöртiгöн прöверкаяс нуöдöм кузя государственнöй мог збыльмöдан административнöй регламент дорö1 №-а содтöд |

**Коми Республикаса вöр-ва озырлун министерстволöн инпас,**

**справкаяс (консультацияяс) вылö йитчан телефонъяс,**

**график (уджаланног) йылысь**

**ЮÖРЪЯС**

Коми Республикаса вöр-ва озырлун

да гöгöртас видзан министерство

(Коми Республикаса вöр-ва озырлун министерство)

1 таблица

|  |  |  |
| --- | --- | --- |
| О.Н.В., чин | Инпас | Телефон/факс |
| 1 | 2 | 3 |
| НекипеловаМарина Валерьевна - министр, миянöс кытшалысь гöгöртас видзан юкöнын Коми Республикаса медыджыд государственнöй инспектор | 167982, Сыктывкар, ГСП-2,Интернациональнöй ул., 157E-mail: mprrk@rkomi.rumprrk@mail.ru | (8212) 24-07-44/ 44-13-90 |
| Гайдеек Валерий Иванович – министрöс вежысь, Коми Республикаса медыджыд государственнöй инспекторöс медводдза вежысь | 167982, Сыктывкар, ГСП-2,Интернациональнöй ул., 157E-mail: mprrk@rkomi.rumprrk@mail.ru | (8212) 24-13-41/44-13-44 |

Коми Республикаса вöр-ва озырлун министерстволöн вöр-ваöн вöдитчöм да гöгöртас видзöм бöрся государственнöй контроль кузя департамент

2 таблица

|  |  |  |
| --- | --- | --- |
| О.Н.В., чин | Инпас | Телефон/факс |
| 1 | 2 | 3 |
| ШалашневВладимир Алексеевич -департаментса начальник, Коми Республикаса медыджыд государственнöй инспекторöс вежысь | 167982, Сыктывкар, ГСП-2,Интернациональнöй ул., 108А, 313 кабE-mail: goskontrol.mprrk@rambler.ru | (8212) 20-13-76/ 24-78-80 |
| Экология бöрся государствосянь видзöдан юкöн |
| Галиев Ильгид Файрушович -юкöнса начальник, Коми Республикаса шöр государственнöй инспектор | 167982, Сыктывкар, ГСП-2,Интернациональнöй ул., 108А, 312 каб.E-mail: goskontrol.mprrk@rambler.ru | (8212) 24-94-02/ 24-78-80  |

Коми Республикаса вöр-ва озырлун министерстволöн мутас органъяс

3 таблица

|  |  |  |
| --- | --- | --- |
| д/в | Мутас орган ним | Инпас, телефон |
| 1 | 2 | 3 |
| 1. | Сыктывкарын гöгöртас видзан карса комитет | 167982, Сыктывкар, ГПС-2,Интернациональнöй ул., 108А, 307, 308 каб., тел./факс (8212) 24-64-59 |
| 2. | Гöгöртас видзан Воркута карса комитет | Воркута кар, Ленин ул., 64 тел./факс (82151) 5-39-53/6-12-80 |
| 3. | Гöгöртас видзан Ухта карса комитет | Ухта кар, Юбилей ул., 14 тел./факс (82147) 3-38-28/3-12-10 |
| 4. | Гöгöрас видзан Инта карса комитет | Инта кар, Чернов ул., 4тел./факс (82145) 6-74-75/6-58-62 |
| 5. | Гöгöртас видзан Печора карса комитет | Печора кар, Ленинград ул., 15тел./факс (82142) 7-15-21  |
| 6. | Гöгöртас видзан Усинск карса комитет | Усинск кар, Паркдор ул., 20тел./факс (82144) 4-62-80 |
| 7. | Гöгöртас видзан Вуктылса комитет | Вуктыл кар, Комсомольскöй ул., 5 тел./факс (82146) 2-15-69 |
| 8. | Гöгöртас видзан Сосногорск карса комитет | Сосногорск кар, Пожöма уличкост., 2тел./факс (82149) 5-13-09/5-16-65 |
| 9. | Гöгöртас видзан Изьва районса комитет | Изьва с., Чупров ул., 114тел./факс (82140) 9-46-36 |
| 10. | Гöгöртас видзан Мылдiн районса комитет | Мылдiн п.Мир ул., 27ател./факс (82138) 9-17-89 |
| 11. | Гöгöртас видзан Удора районса комитет | Кослан с., Н.Трофимова ул., 3тел./факс (82135) 3-37-05 |
| 12. | Гöгöртас видзан Чилимдiн районса комитет | Чилимдiн с., Сöветскöй ул., 109тел./факс (82141) 9-14-35 |
| 13. | Гöгöртас видзан Кöрткерöс районса комитет | Кöрткерöс с., Сöветскöй ул., 212тел./факс(82136) 9-21-34 |
| 14. | Гöгöртас видзан Сыктыв районса комитет | Визин с., Сöветскöй ул., 42тел./факс (82131) 9-17-67 |
| 15. | Гöгöртас видзан Кулöмдiн районса комитет | Кулöмдiн с., Сöветскöй ул., 39тел./факс (82137) 9-45-92 |
| 16. | Гöгöртас видзан Княжпогост районса комитет | Емва к., Дзержинский ул., 110тел./факс (82139) 2-49-77 |
| 17. | Гöгöртас видзан Сыктывдiн районса комитет | Выльгорт, с. Гагарин ул., 5тел./факс (82130) 7-14-42 |
| 18. | Гöгöртас видзан Луздор районса комитет | Абъячой с., Мир ул., 76тел./факс (82133) 2-12-78 |
| 19. | Гöгöртас видзан Емдiн районса комитет | Айкатыла с., Шöр ул., 114тел. (82134) 2-15-34 |
| 20. | Гöгöртас видзан Койгорт районса комитет | Койгорт с., Сöветскöй ул., 15тел (82132) 9-17-43 |

Коми Республикаса вöр-ва озырлун министерстволöн да

сылöн мутас органъяслöн уджалан кад

выльлун четверг: 845чассянь 1800часöдз;

пекнича 845 чассянь 1645 часöдз;

пажын 1300 чассянь 1400 часöдз.

Кузнецова, 34 126 пас